# Ministeri de Justícia d'Espanya

El Ministeri de Justícia d'Espanya és un dels departaments ministerials en els quals s'organitza l'Administració General de l'Estat, el titular del qual és el ministre o la ministra de Justícia.
L'actual titular del ministeri és Félix Bolaños García des de novembre de 2023.

## Història

El ministeri es va crear l'any 1931 amb la proclamació de la Segona República a Espanya i va succeir l'anterior Ministeri de Gràcia i Justícia. Des de llavors el departament s'ha mantingut fins a l'actualitat amb l'excepció de dos períodes. Entre els anys 1935 i 1936 va ser suprimit i les seves funcions van ser assumides pels Ministeris de Treball i Justícia i de Treball, Justícia i Sanitat. Entre el 1994 i 1995, les seves competències van passar en mans del Ministeri de Justícia i Interior. El 1996 es recupera durant el mandat del president del Govern, José María Aznar.

## Funcions

Corresponen al Ministeri de Justícia les següents funcions:
* Proposar i executar la política del Govern d'Espanya per al desenvolupament de l'ordenament jurídic.
* Les relacions del Govern amb l'Administració de Justícia, el Consell General del Poder Judicial i el Ministeri Fiscal, a través del Fiscal General de l'Estat.
* La cooperació jurídica internacional.

## Estructura

El Ministeri de Justícia s'estructura en el següent òrgan superior:
* Secretaria d'Estat de Justícia
* Subsecretaria de Justícia
* L'Advocacia General de l'Estat-Direcció del Servei Jurídic de l'Estat.

## Llista de ministres de Justícia d'Espanya

Els ministres de Justícia de la història recent d'Espanya són els següents:
| Legislatura | Inici | Finalització | Nom | Partit |
| Constituent (1977-1979) | 4 de juliol de 1977 | 6 d'abril de 1979 | Landelino Lavilla Alsina | UCD |
| I (1979-1982) | 5 de juliol de 1979 | 9 de setembre de 1980 | Íñigo Cavero Lataillade | UCD |
| I (1979-1982) | 9 de setembre de 1980 | 1 de setembre de 1981 | Francisco Fdz. Ordónez | UCD |
| I (1979-1982) | 1 de setembre de 1981 | 3 de desembre de 1982 | Pío Cabanillas Gallas | UCD |
| II (1982-1986) | 2 de desembre de 1982 | 26 de juliol de 1986 | Fernando Ledesma Bartret | PSOE |
| III (1986-1989) | 26 de juliol de 1986 | 12 de juliol de 1988 | Fernando Ledesma Bartret | PSOE |
| III (1986-1989) | 12 de juliol de 1988 | 6 de desembre de 1989 | Enrique Múgica Herzog | PSOE |
| IV (1989-1993) | 7 de desembre de 1989 | 12 de març de 1991 | Enrique Múgica Herzog | PSOE |
| IV (1989-1993) | 12 de març de 1991 | 13 de juliol de 1993 | Tomás de la Quadra-Salcedo | PSOE |
| V (1993-1996) | 14 de juliol de 1993 | 6 de maig de 1994 | Juan Alberto Belloch Julbe | PSOE |
| Ministeri de Justícia i Interior (1994-96) |||||
| VI (1996-2000) | 5 de maig de 1996 | 27 d'abril de 2000 | Margarita Mariscal de Gante | PP |
| VII (2000-2004) | 28 d'abril de 2000 | 10 de juliol de 2002 | Ángel Acebes Paniagua | PP |
| VII (2000-2004) | 10 de juliol de 2002 | 18 d'abril de 2004 | José María Michavila | PP |
| VIII (2004-2008) | 18 d'abril de 2004 | 12 de febrer de 2007 | Juan Fernando López Aguilar | PSOE |
| VIII (2004-2008) | 12 de febrer de 2007 | 14 d'abril de 2008 | Mariano Fernández Bermejo | PSOE |
| IX (2008-2011) | 14 d'abril de 2008 | 23 de febrer de 2009 | Mariano Fernández Bermejo | PSOE |
| IX (2008-2011) | 23 de febrer de 2007 | 22 de desembre de 2011 | Francisco Caamaño Domínguez | PSOE |
| X (2011-2015) | 22 de desembre de 2011 | 23 de setembre de 2014 | Alberto Ruiz Gallardón | PP |
| X (2011-2015) | 23 de setembre de 2014 | 29 de setembre de 2014 | Soraya Sáenz de Santamaría (en funcions) | PP |
| X (2011-2015) | 29 de setembre de 2014 | 21 de desembre de 2015 | Rafael Catalá Polo | PP |
| XI (2015-2016) | 22 de desembre de 2015 | 3 de novembre de 2016 | Rafael Catalá Polo (en funcions) | PP |
| XII (2016-2019) | 4 de novembre de 2016 | 7 de juny de 2018 | Rafael Catalá Polo | PP |
| XII (2016-2019) | 7 de juny de 2018 | 21 de maig de 2019 | Dolores Delgado García | Independent-PSOE |
| XIII (2019-2019) | 21 de maig de 2019 | 13 de gener de 2020 | Dolores Delgado García (en funcions) | Independent-PSOE |
| XIV (2020-actualitat) | 13 de gener de 2020 | 12 de juliol de 2021 | Juan Carlos Campo Moreno | PSOE |
| XIV (2020-2023) | 12 de juliol de 2021 | novembre de 2023 | Pilar Llop Cuenca | PSOE |
| XIV (2023-actualitat) | 20 de novembre de 2023 | en el càrrec | Félix Bolaños Garcia | PSOE |

## Antecedents

* 1931: Creació del Ministeri de Justícia
* 1935: Se suprimeix el ministeri i es crea el Ministeri de Treball i Justícia.
* 1936: Es recupera el Ministeri de Justícia.
* 1994: Se suprimeix el ministeri i es crea el Ministeri de Justícia i Interior.
* 1996: Es recupera el Ministeri de Justícia.

## Vegeu també

* Govern d'Espanya
* Administració General de l'Estat

## Enllaços externs

* Pàgina web del Ministeri de Justícia d'Espanya Arxivat 2008-12-17 a Wayback Machine.

## Referències

* ↑ 324cat. «Hereu, Urtasun, 4 vicepresidentes i un superministre, en el nou govern de Sánchez», 19-11-2023. [Consulta: 21 novembre 2023].
* 1 2 «Real Decreto 355/2018, de 6 de junio, por el que se reestructuran los departamentos ministeriales» (en castellà). Butlletí Oficial de l'Estat, núm. 138, 07-06-2018, pàg. 58.722-58.727.